Эмблема гульняў
**Франкафонскія гульні** (фр.: Jeux de la Francophonie) — міжнарожныя спаборніцтвы, якія праходзяць з 1989 года пры ўдзеле краін — членаў арганізацыі «Франкафонія» (у тым ліку дзяржаў-назіральнікаў).

Агульная інфармацыя
-------------------

Пастанова аб правядзенні Франкафонскіх гульняў была прынята ў 1987 годзе на саміце краін Франкафоніі ў Квебеку (Канада). Гульні праходзяць раз у чатыры гады, у год, які ідзе за алімпійскім, і ўключаюць, падобна Алімпійскім гульням старажытнасці, як спартыўныя спаборніцтвы, так і спаборніцтвы ў розных відах мастацтва. Месцам правядзення кожных другіх Франкафонскіх гульняў, згодна з першапачатковай задумай, абіраецца краіна, якая не ўваходзіць у лік развітых. Акрамя таго, звычайна чаргуюцца паўночныя і паўднёвыя краіны. Парадак быў парушаны ў ходзе падрыхтоўкі да IX Франкафонскіх гульняў, калі канадская правінцыя Нью-Брансуік, якая павінна была іх праводзіць, адмовілася ад гэтага права. Пасля таго, як у сваю чаргу адмовіліся Шэрбрук (Канада) і Нант (Францыя), правядзенне ўзяла на сябе Дэмакратычная Рэспубліка Конга. Узрост удзельнікаў гульняў абмежаваны дыяпазонам ад 18 да 35 гадоў. У выпадку краін, дзе па-французску размаўляе толькі частка насельніцтва (у тым ліку Бельгія і Канада), да ўдзелу ў гульнях дапускаюцца толькі прадстаўнікі гэтай катэгорыі насельніцтва.

Храналогія
----------

| Гульні | Год | Месца правядзення | Дэлегацый | Удзельнікаў |
| --- | --- | --- | --- | --- |
| I | 1989 | Маўрытанія Касабланка/Рабат | 38 | 1700 |
| II | 1994 | Францыя Парыж | 45 | 2700 |
| III | 1997 | Мадагаскар Антананарыву | 30 | 2300 |
| IV | 2001 | Канада Атава/Хал | 51 | 2400 |
| V | 2005 | Нігер Ніямей | 44 | 2500 |
| VI | 2009 | Ліван Бейрут | 40 | 2500 |
| VII | 2013 | Францыя Ніца | 54 | 3200 |
| VIII | 2017 | Кот-д’Івуар Абіджан | 53 | 4000 |
| IX | *2021* | Дэмакратычная Рэспубліка Конга *Кіншаса* |  |  |

Мэты, праграма, удзельнікі
--------------------------

Гульні спрыяюць культурнай разнастайнасці, дасканаласці і салідарнасці, з’яўляючыся часткай арыгінальнай і ўнікальнай канцэпцыі, якая аб’ядноўвае франкамоўную моладзь, якая займаецца мастацтвам і спортам. Мэта гульняў — пашыраць у франкамоўных краінах веданне французскай мовы, адкрываць таленты ў мастацтве і спорце, спрыяць умацаванню міжнародных сувязяў.

Гэта адзіныя буйныя міжнародныя гульні, у якіх прадстаўлены як культурныя, так і спартыўныя падзеі. Гульні прапануюць выключную магчымасць прадэманстраваць шырыню і арыгінальнасць французскай культуры, а таксама спартыўныя і артыстычныя таленты ў франкамоўных краінах па ўсяму свету. Франкафонскія гульні арганізуе Міжнародны камітэт Гульняў франкамоўных краін (CIJF) і Камітэт краіны-арганізатара
(CNJF) пад эгідай OIF.

Гульні ўключаюць як спартыўныя спаборніцтвы, так і культурныя мерапрыемствы па наступным дысцыплінам: песня; вусныя гісторыі і апавяданні; творчы танец; жангляванне мячом; хіп-хоп (танец); гіганцкія лялькі; літаратура (новыя творы); жывапіс і скульптура/інсталяцыя; фатаграфіі і лічбавая творчасць.

Зноскі
------

1. 1 2 3  About the Games of La Francophonie (англ.). *Canada.ca*.
2. ↑  *André Munro*. Organisation Internationale de la Francophonie
3. ↑  *Isidore Kwansja Ngembo*. RDC: l’organisation des Jeux de la Francophonie bat de l’aile (фр.). *La Presse* (16 лютага 2020).
4. ↑  The French-speaking World: Francophone games (англ.). *BBC*. Праверана 28 лютага 2021.
5. ↑  Les Jeux de la Francophonie (фр.). *FFTNL*.
6. ↑  Quelques mots sur les Jeux de la Francophonie (фр.). *Le gouvernement du Nouveau-Brunswick*.

Спасылкі
--------

* jeux.francophonie.org — афіцыйны сайт Гульняў фанкафоніі  (фр.)

|  |  |
| --- | --- |
| ⚙️   Нарматыўны кантроль | LCCN: n2002115574 · VIAF: 140649031 |